ठंड के बावजूद छात्रों के समूह ने हाथों में आरोपियों को फांसी की सजा दिलाने की मांग को लेकर नारेबाजी करते हुए सांड़ी तिराहे से लेकर पूरे नगर क्षेत्र में भ्रमण कर बाईपास होते हुए प्रदर्शन किया। विकास भवन होते हुए उन्होंने कलेक्ट्रेट के सामने रास्ता जाम कर दिया। डीएम के माध्यम से राष्ट्रपति को भेजे गए पत्रक में उन्होंने कहा कि वे लोग दिल्ली में हुई अमानवीय घटना से काफी आहत हैं और इसके आरोपियों पर कठोर कार्रवाई करते हुए फांसी की सजा की मांग करते हैं। उन्होंने इसके लिए संसद का विशेष सत्र बुलाकर संविधान में संशोधन करने की भी मांग की। इस अवसर पर मनीष कुमार, सलमान खान, नीरज शुक्ल, अबरार खान, इमरान, प्रमोद कुमार, प्रिंस वर्मा और सत्यम आदि मौजूद रहे।